กรณีศึกษา กอมม์ เสื้อรูปหัวใจตัวละ 3,000 บาท
Comme des Garçons  อ่านว่า กอมม์ เดส์ การ์ซงส์ หรือคนไทยมักเรียกสั้นๆ กันว่า กอมม์ นั่นเอง  หลายคนอาจคิดว่าแบรนด์นี้ดูทันสมัย เพิ่งก่อตั้งได้ไม่นาน แต่เชื่อหรือไม่ว่า แบรนด์นี้ก่อตั้งมาตั้งแต่ปี ค.ศ. 1969 หรือมีอายุกว่า 51 ปีแล้ว 
14 ก.พ. 2563

กรณีศึกษา กอมม์ เสื้อรูปหัวใจตัวละ 3,000 บาท /โดย ลงทุนแมน
Comme des Garçons 
อ่านว่า กอมม์ เดส์ การ์ซงส์
หรือคนไทยมักเรียกสั้นๆ กันว่า กอมม์ นั่นเอง
หลายคนอาจคิดว่าแบรนด์นี้ดูทันสมัย เพิ่งก่อตั้งได้ไม่นาน
แต่เชื่อหรือไม่ว่า แบรนด์นี้ก่อตั้งมาตั้งแต่ปี ค.ศ. 1969
หรือมีอายุกว่า 51 ปีแล้ว
อย่างไรก็ตาม คนไทยหลายคนในสมัยก่อนอาจยังไม่คุ้นเคยเท่าไหร่นัก
เพราะจริงๆ แล้วสิ่งที่ทำให้แบรนด์นี้เป็นที่รู้จักมากขึ้นนั่นก็คือ โลโก้หัวใจสีแดงๆ หรือ คอลเล็กชันชื่อว่า Comme des Garçons Play ที่เปิดตัวครั้งแรกในปี ค.ศ. 2002
ซึ่งหลังจากนั้น โลโก้หัวใจนี้ ก็กลายเป็นเอกลักษณ์ของแบรนด์นี้ไปแล้ว..
คำถามต่อไปสำหรับคนที่เพิ่งเคยได้ยินชื่อแบรนด์นี้ ก็คือ
แบรนด์นี้มาจากประเทศอะไร?
╔═══════════╗
Blockdit ที่สุดของแอปมีสาระ
╚═══════════╝
พอฟังชื่อแล้วหลายคนอาจจะคิดว่าแบรนด์นี้เป็นแบรนด์ที่มาจากฝรั่งเศสแน่นอน
แต่ความจริงแล้ว Comme des Garçons นั้น เป็นแบรนด์เสื้อผ้าสัญชาติญี่ปุ่นแท้ที่ก่อตั้งโดยคุณ Rei Kawakubo
ซึ่งแต่เดิมแล้ว เสื้อผ้าที่คุณ Rei Kawakubo ออกแบบนั้น จะเป็นแนวที่ค่อนข้าง Abstract ซึ่งเป็นแนวงานศิลปะมากกว่าแบรนด์เสื้อผ้าทั่วไป
โดยการออกแบบที่แหวกแนว ตัดเย็บชุดเสื้อผ้าในโทนสีขาว เทา ดำบนเค้าโครงแบบไม่สมมาตร ชายหลุดลุ่ย ไม่เย็บขอบ ซึ่งถือเป็นจุดเด่นที่ทำให้ผลงานของ คุณ Rei นั้นได้รับการยอมรับในวงการแฟชั่น
แล้ว คอลเล็กชันรูปหัวใจของ Comme des Garçons Play เกิดขึ้นได้อย่างไร?
หลายคนอาจจะคิดว่าเป็นผลงานของคุณ Rei Kawakubo เจ้าของแบรนด์
แต่ความจริงแล้ว ผู้ที่ออกแบบ ลายหัวใจ นี้ก็คือคุณ Filip Pągowski ดีไซน์เนอร์ชื่อดังชาว โปแลนด์ ที่ได้เข้ามาร่วมสร้างคอลเล็กชันนี้ขึ้น
ที่น่าสนใจคือ จากเดิมที่คอลเล็กชันนี้ต้องการจะเจาะกลุ่มวัยรุ่นมากขึ้น แต่ตอนนี้กลับทำให้ทุกเพศทุกวัยอยากสวมใส่ ไม่ว่าจะคนมีอายุ หรือ เด็ก เพราะมันทำให้เขารู้สึกถึงความสนุกสนานเป็นกันเอง
จนปัจจุบัน รูปหัวใจนี้ ก็กลายเป็นสิ่งนึกถึงเป็นอันดับแรกๆ เมื่อพูดชื่อแบรนด์ Comme des Garçons ไปแล้ว
แต่ราคาของแบรนด์นี้ก็ไม่ได้ถูกเท่าไรนัก โดยราคาเสื้อยืดปกตินั้นจะอยู่ที่ประมาณ 2,000 - 3,000 บาท
แล้ว Comme des Garçons นั้นรายได้ดีแค่ไหน?
อ้างอิงจากเว็บไซต์ The Business of Fashion มีการประเมินว่า บริษัทมีรายได้ในปี 2017 ถึง 280 ล้านดอลลาร์สหรัฐ หรือประมาณ 8,600 ล้านบาทเลยทีเดียว
โดยนอกจากแบรนด์เสื้อผ้า Comme des Garçons แล้วคุณ Rei Kawakubo ก็ยังเป็นเจ้าของร้านขายสินค้าแฟชั่นที่ชื่อว่า Dover Street Market และยังมีการแตกไลน์แบรนด์เสื้อผ้าชื่อ CDG ออกมาอีกด้วย
จากเรื่องของ Comme des Garçons นั้น อาจทำให้เราเรียนรู้ได้ว่า
ถึงแม้ว่าแบรนด์จะเปิดตัวมาแล้วว่า 30 ปี 
แต่การรู้จัก ทำอะไรที่แหวกแนว แปลกใหม่
กลับกลายเป็นสิ่งที่ทำให้แบรนด์ เป็นที่รู้จักและได้รับการยอมรับมากขึ้น
ปิดท้ายด้วยข้อมูลที่น่าสนใจ
หัวใจสีแดงของ Comme des Garçons ได้เริ่มเดินทางไปไกลขึ้น โดยมีการร่วมผลิตกับแบรนด์ชื่อดังอื่นๆ เช่น แบรนด์รองเท้าคลาสสิกอย่าง Converse ซึ่งก็กลายเป็นสินค้าอีกรุ่นหนึ่งที่ได้รับความนิยมไม่แพ้กันเลยทีเดียว..
----------------------
Blockdit ที่สุดของแอปมีสาระ
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References 
-
-
-
-
-